### Beslutning

Fremsendes til Børn og Unge-udvalget til behandling i henhold til beslutning i byrådets møde den 6. april 2022.

### Resumé

Det indstilles, at der gives anlægsbevilling til [adresse], der sikrer ud- og ombygning til 36 klasser med tilhørende faglokaler, hvor bygningerne samtidig brandsikres og indeklimaet forbedres. Hensigten er at udbygge, renovere og modernisere skolen i respekt for den smukke gamle skole fra 1937, så den kan rumme et stigende elevtal og samtidig leve op til moderne standarder for trivsel, pædagogik og læring, og fremadrettet sikre rammerne for et velfungerende og inspirerende skolemiljø med godt indeklima.

Byggeriet sker med afsæt i bæredygtighedsstrategi, med fokus på klimatiltag der omhandler CO2 forbrug, verdensmål og oplevede bæredygtighed, der har et pædagogisk og dannelsesmæssigt sigte for børn og voksne.

Der gennemføres en teknisk og pædagogisk modernisering af skole og [adresse] faciliteter. Arealet pr. elev udvides, der indrettes et lokale til håndværk og design, to musiklokaler, billedkunstlokale, og der nybygges et naturfagslokale. Der etableres fælleslokaler mellem undervisning og fritid og øvrige faciliteter til en firesporet skole såsom nye og moderniserede toiletter og pædagogiske og administrative arbejdspladser. Ved ud- og ombygningen sikres faciliteten samtidig i forhold til brand og flugtveje.

Analysen i [adresse] viste, at Skovvangskolen en af de skoler, som har størst behov for indeklimaforbedringer. Skolen har små og i overvejende grad sydvendte under­visningslokaler, som særligt er påvirket af dårligt indeklima i form af varme, dårlig akustiske forhold, luft og lysforhold. Indeklimaforbedringerne forventes at have stor betydning for børnenes læring og trivsel.

Den samlede anlægsudgift til projektet udgør 120,2 mio. kr. i 2022-priser. Her af er der allerede frigivet 3,5 mio. kr.

### Indstilling

Det indstilles:

At 1) at der gives anlægsbevilling på 116,7 mio. kr. til projekteringsbevillingen på 3,5 mio. kr. til at gennemføre en teknisk og pædagogisk modernisering af [adresse] og til at løfte skolens undervisningskapacitet, finansieret som beskrevet i ressourceafsnittet.

At 2) anlægsbevillingen på 116,7 mio. kr. frigives, så der inklusive de ikke forbrugte midler fra projekteringsindstillingen svarende til 0,5 mio. kr., er et samlet anlægsbudget fra 2022 på 117,2 mio. kr., der fordeler sig med 2,8 mio. kr. i 2022, 23,3 mio. kr. i 2023, 46,5 mio. kr. i 2024, 32,8 mio. kr. i 2025, 10,7 mio. kr. i 2026 og 1,1 mio. kr. i 2027.

At 3) 2 procent af den samlede anlægssum anvendes til intern projektledelse.

### Sagens forløb

24-03-2022 Borgmesterens Afdeling påtegning

Fremsendes til Magistraten.

Borgmesterens Afdeling ikke har haft tid eller mulighed for at sagsbehandle klimaeffekterne i projektet rettidigt, og det er derfor aftalt med Teknik og Miljø, at de kan udarbejde en vurdering af projektet til en udvalgsbehandling efter byrådets førstebehandling.

Borgmesterens Afdeling foreslår derfor, at indstillingen sendes til udvalgsbehandling, og at Teknik og Miljø anmodes om at vurdere indstillingens klimaeffekter.

Indstillingen understreger endnu engang behovet for, at Teknik og Miljø snarest muligt udarbejder kriterier for udmøntning af midler til klimavenligt byggeri. Borgmesterens Afdeling anbefaler, at der i nærmeste fremtid udarbejdes foreløbige kriterier, som kan justeres i takt med, at der indhøstes erfaringer.

Borgmesterens Afdeling har derudover ingen bemærkninger til indstillingen.

 28-03-2022 Magistraten

Fremsendes til [adresse] med bemærkning, at Magistraten i mødet den 28. marts 2022 anbefaler, at byrådet tiltræder Magistratsafdelingen for Teknik og Miljøs indstilling af 15. marts 2022 i overensstemmelse med påtegning af 24. marts 2022 fra Borgmesterens Afdeling.

Ursula Holm deltog ikke i sagens behandling.